ادولف هيتلر (Adolf Hitler) (20 ابريل 1889 – 30 ابريل 1945) كان زعيم سياسى المانى و ديكتاتور نازى اتولد فى النمسا و كان قائد الحزب النازى المعروف بـ حزب العمال الالمانى الاشتراكى الوطنى (المانى: Nationalsozialistische Deutsche Arbeiterpartei) و المشهور بـ النازيه اللى اسسها هيتلر. هيتلر حكم المانيا من سنة 1933 و اتسبب فى نشوب الحرب العالميه التانيه و انتحر سنة 1945 بعد ما اتغلب و ادمرت المانيا تقريبا. ادولف هيتلر مسك منصب مستشار المانيا (رايخسكانتسلير) من 30 يناير 1933. مسك منصب مرشد (قائد) المانيا (فوهرير) من 2 اغسطس 1934 وجمع بين المنصبين الفوهرير و الرايخسكانتسلير لحد موته يوم 30 ابريل سنة 1945. فى عهده اسس المنظمه اللى عرفت باسم جيستابو اللى كانت تقتل و تقبض على الرافضين لنظام الحكم بتاعه. مقال اصلى :انقلاب بير هول هيتلر و الحزب النازى حاولوا يقوموا بانقلاب كي يستولوا على السلطه و يسطير على بافاريا, الحركة بدات يوم 8 نوفمبر بليل و استمرت لحد ظهر اليوم التانى فى 9 نوفمبر من سنة 1923. ابتدأ الانقلاب لما هيتلر و وحدات النخبه النازيه (س.س) اقتحموا واحد من الاندية المشهورة فى جنوب المانيا و كان بتحصل فيه اجتماعات و مناقشات بتناقش الاوضاع السياسيه و الاجتماعيه و الافكار فى المانيا.